Návrh nariadenie Rady ktorým sa mení a dopĺňa príloha IV k nariadeniu Európskeho parlamentu a Rady (ES) č. 850/2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (predložený Komisiou) /* KOM/2006/0242 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 31.5.2006 KOM(2006) 242 v konečnom znení Návrh NARIADENIE RADY ktorým sa mení a dopĺňa príloha IV k nariadeniu Európskeho parlamentu a Rady (ES) č. 850/2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (predložený Komisiou) DÔVODOVÁ SPRÁVA V článku 7 ods. 4 písm. a) nariadenia (ES) č. 850 /2004 o perzistentných organických znečisťujúcich látkach sa ustanovuje, že obsah látok uvedených v prílohe IV je pod úrovňou koncentračných limitov, ktoré sa majú bližšie určiť v prílohe IV do 31. decembra 2005, a to v súlade s postupom uvedeným v článku 17 ods. 2. V súlade s článkom 17 ods. 1 pomáha Komisii pri záležitostiach, ktoré sa týkajú odpadu podľa tohto nariadenia, výbor zriadený podľa článku 18 smernice 75/442/EHS. Komisia preto 25. januára 2005 predložila návrh nariadenia na hlasovanie vo výbore zriadenom podľa článku 18 smernice 75/442/EHS o odpade. O tomto návrhu nariadenia sa nehlasovalo kvalifikovanou väčšinou. Z tohto dôvodu sa návrh nariadenia Rady predkladá Rade v súlade s postupom stanoveným v článku 5 rozhodnutia 1999/468/ES. Ak Rada nebude v priebehu troch mesiacov od dátumu predloženia návrhu konať, Komisia prijme navrhované opatrenia. V súlade s článkom 7 ods. 6 a článkom 14 ods. 3 nariadenia (ES) č. 2004/850 bolo zámerom Komisie takisto prijať opatrenie týkajúce sa solidifikácie odpadu, ktorý sa má zhodnotiť iným spôsobom, pričom presahuje koncentráciu 1 μg/kg PCDD/PCDF, avšak spĺňa nízky koncentračný limit 15 μg/kg PCDD/PCDF. Toto dodatočné opatrenie závisí od prijatia nízkeho koncentračného limitu pre PCDD/PCDF. Keďže sa o návrhu nariadenia o nízkom koncentračnom limite μg/kg PCDD/PCDF nehlasovalo kvalifikovanou väčšinou, dodatočné opatrenie by bolo samo osebe bezvýznamné a nebolo predložené na hlasovanie. Návrh NARIADENIE RADY ktorým sa mení a dopĺňa príloha IV k nariadeniu Európskeho parlamentu a Rady (ES) č. 850/2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS[1], a najmä na jeho článok 7 ods. 4 písm. a) a článok 14 ods. 3, keďže: (1) Komisia vypracovala štúdiu o vykonávaní ustanovení nariadenia č. 850/2004 týkajúcich sa odpadu. (2) Navrhované koncentračné limity v prílohe IV sa považujú za najvhodnejšie na zabezpečenie vysokého stupňa ochrany vzhľadom na zneškodnenie alebo nenávratnú transformáciu perzistentných organických znečisťujúcich látok. (3) Pre toxafén, zmes viac 670 látok, nie je dostupná žiadna schválená a príslušná analytická metodika na stanovenie celkovej koncentrácie. V spomínanej štúdii sa však neuvádza, že by sa v Európskej únii vyskytovali nejaké zásoby, ktoré pozostávajú z toxafénu, ktoré ho obsahujú alebo sú ním kontaminované. V štúdii sa okrem toho uvádza, že vždy, keď sa v odpade zistili perzistentné organické znečisťujúce látky, ich koncentrácie boli zvyčajne vysoké pri porovnaní s navrhovanými koncentračnými limitmi. Preto je nateraz možné považovať dostupné analytické metodiky na stanovenie toxafénu za dostatočne vhodné na účely tohto nariadenia. (4) Koncentračný limit pre PCDF/PCDD je vyjadrený v toxickej ekvivalentnej koncentrácii („TEQ“), za použitia faktorov toxickej ekvivalencie („TEF“) Svetovej zdravotníckej organizácie z roku 1998. Dostupné údaje o PCB podobných dioxínom nie sú dostatočné na to, aby sa tieto zlúčeniny mohli zaradiť do TEQ. (5) Hexachlórcyklohexán (HCH) je názov technickej zmesi rôznych izomérov. Bolo by neprimerané snažiť sa o ich kompletnú analýzu. Z toxikologického hľadiska sú významné len alfa-, beta- a gama-HCH. Koncentračný limit sa preto vzťahuje výlučne na ne. Väčšina komerčne dostupných analytických štandardných zmesí na analýzy tejto skupiny zlúčenín len identifikuje tieto izoméry. (6) Nariadenie (ES) č. 850/2004 by sa preto malo zodpovedajúcim spôsobom zmeniť a doplniť. (7) Po porade uskutočnenej 25. januára 2006 v súlade s postupom ustanoveným v článku 17 ods. 2 nariadenia (ES) č. 850/2004 nevydal výbor zriadený podľa článku 17 ods. 1 uvedeného nariadenia žiadne stanovisko k opatreniam ustanoveným v návrhu nariadenia Komisie, PRIJALA TOTO NARIADENIE: Článok 1 Príloha IV k nariadeniu (ES) č. 850/2004 sa nahrádza textom uvedeným v prílohe k tomuto nariadeniu. Článok 2 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA Príloha IV k nariadeniu (ES) č. 850/2004 sa nahrádza takto: PRÍLOHA IV „ZOZNAM LÁTOK, KTORÉ PODLIEHAJÚ USTANOVENIAM O ODPADOVOM HOSPODÁRSTVE STANOVENOM V ČLÁNKU 7 LÁTKA | Číslo CAS | Číslo ES | KONCENTRAČNÝ LIMIT UVEDENÝ V ČLÁNKU 7 ODS. 4 PÍSM. a) | aldrín | 309-00-2 | 206-215-8 | 50 mg/kg | chlórdan | 57-74-9 | 200-349-0 | 50 mg/kg | dieldrín | 60-57-1 | 200-484-5 | 50 mg/kg | endrín | 72-20-8 | 200-775-7 | 50 mg/kg | heptachlór | 76-44-8 | 200-962-3 | 50 mg/kg | hexachlórbenzén | 118-74-1 | 200-273-9 | 50 mg/kg | mirex | 2385-85-5 | 219-196-6 | 50 mg/kg | toxafén | 8001-35-2 | 232-283-3 | 50 mg/kg | polychlórované bifenyly (PCB) | 1336-36-3 a ostatné | 215-648-1 | 50 mg/kg* | DDT 1,1,1-trichlór-2,2-bis(4-chlórfenyl) etán) | 50-29-3 | 200-024-3 | 50 mg/kg | chlórdekon | 143-50-0 | 205-601-3 | 50 mg/kg | polychlórované dibenzo-p-dioxíny a dibenzofurány (PCDD/PCDF) | 15 μg/kg** | zmes alfa, beta- a gama- HCH | 58-89-9, 319-84-6, 319-85-7 | 206-270-8, 206-271-3 a 200-401-2 | 50 mg/kg | hexabrómbifenyl | 36355-01-8 | 252-994-2 | 50 mg/kg | * Ak je to vhodné, uplatňuje sa metóda výpočtu ustanovená v európskych normách EN 12766-1 a EN 12766-2. ** Limit je vypočítaný ako PCDD a PCDF podľa týchto faktorov toxickej ekvivalencie (TEF): PCDD | TEF | 2,3,7,8-TeCDD | 1 | 1,2,3,7,8-PeCDD | 1 | 1,2,3,4,7,8-HxCDD | 0,1 | 1,2,3,6,7,8-HxCDD | 0,1 | 1,2,3,7,8,9-HxCDD | 0,1 | 1,2,3,4,6,7,8-HpCDD | 0,01 | OCDD | 0,0001 | PCDF | 2,3,7,8-TeCDF | 0,1 | 1,2,3,7,8-PeCDF | 0,05 | 2,3,4,7,8-PeCDF | 0,5 | 1,2,3,4,7,8-HxCDF | 0,1 | 1,2,3,6,7,8-HxCDF | 0,1 | 1,2,3,7,8,9-HxCDF | 0,1 | 2,3,4,6,7,8-HxCDF | 0,1 | 1,2,3,4,6,7,8-HpCDF | 0,01 | 1,2,3,4,7,8,9-HpCDF | 0,01 | OCDF | 0,0001 | “ [1] Ú. v. EÚ L 158, 30.4.2004, s. 7; oprava v Ú. v. EÚ L 229, 29.6.2004, s. 5.